paragraph_text: Save Rock and Roll peti je studijski album američkog rock sastava Fall Out Boy. Producirao ga je Butch Walker, a izdao ga je 16. travnja 2013. Island Records. Zbog različitih problema tijekom turneje i različitim mišljenjima obožavatelja oko njihovog četvrtog albuma Folie à Deux, članovi Fall Out Boya odlučili su otići na stanku krajem 2009. Tijekom stanke, svaki je član grupe razvio različite individualne glazbene interese. Sastav je osjetio da je stanka bila potrebna za odmor čime su opisali stanku kao "raskid", ali uz obećanje da će se vratiti u budućnosti.